钦定古今图书集成/明伦汇编/闺媛典/第062卷 > 刘女元英
## 钦定古今图书集成/明伦汇编/闺媛典/第062卷 > 刘女元英

按《扬州府志》：“刘元英，刘应麟女。许字李继中。年十六，
六礼未行，继中病死。元英闻讣涕泣，绝水浆七日，自
缢于寝室，直指题请建坊。”

===张维新妻洪氏===按《扬州府志》：洪氏，如皋诸生张维新妻。维新缘事忤
令周承恩，坐褫垂死与泣诀，洪誓曰：“君无虑妾，妾当
先行慰君。”即投缳死。维新随亦瞑，相距仅半日。